בבית אבא
שם בוואדי היבש, ליד עצי האטד, היתה ילדותי.; בצריף ישן, ליד יסמינים, שיחי שיבא ונענע, שם גדלתי.; לא אשכח את ניחוחות בית אבא.; אני זוכר בראש השנה, היינו מפזרים עלים של קוסברה בכל הבית,; שתהיה שנה ירוקה.; הייתי קטן ואמא טחנה לי בננות ותפוחים; וכולם אמרו לי "חביבי, תשתה!"; והרבי אמר "להרים ידיים למעלה, להוריד"; והרצל אמר "לעשות סיבוב במקום ולקפוץ הופ הופ הופ..."; אני זוכר בבית אבא כל שבוע יצאנו מעבדות, לדרך חדשה.; אני זוכר בתימן, היינו תימנים,; ואכלנו רק מלח, כי לא היה לחם,; ודוד מנשה היה רזה כמו גפרור,; אבל האמין,; מסכן,; עקץ אותו קקטוס; ומת; הקקטוס.; יש לי תמונה שלו באיזה מזוודה.; והנה סבא...; סבא היה מרביץ למתפללים בבית הכנסת עם קרפיון,; "שיצאו העוונות, שיצאו..."; אני זוכר בפולניה היינו פולינזים, היו לנו שרשראות של פרחים,; והיינו אוכלים קליפות של תפוחי אדמה ומחכים לאליהו כל הלילה,; והוא בא פעם, ניסה למכור לנו אנציקלופדיה.; אני זוכר בבית אבא, כל שבוע יצאנו ממצרים לדרך חדשה.; סבתא אמרה "אם אתה לא עובד אז אתה נח."; נתנה לי ספר תנ"ך.; אני זוכר, הים היה סגור, לא היה מעבר,; אז שחטנו פרה קדושה, שיהיה כפרה.; ועברנו, אוהו כמה עברנו...; לא אשכח את המלחמה ההיא,; חטפתי כדור, והספר היה אצלי בכיס,; הכדור פגע לי ברגל והתנ"ך ניצל...; כן, אני זוכר בבית אבא כל שבוע יצאנו מהבית, לדרך חדשה.; 